L'article 36.2.c) de la Llei 18/2017, de l'1 d'agost, de comerç, serveis i fires (DOGC núm. 7426, de 3.8.2017), determina que el nombre màxim de diumenges i festius que els establiments comercials poden romandre oberts durant l'any és de vuit.
Així mateix, afegeix que cada ajuntament ha de designar dos festius addicionals per al seu àmbit territorial municipal, que s'han de comunicar d'acord amb el que estableixi l'ordre del departament competent en matèria de comerç.
El punt 1 de la disposició addicional primera de la Llei 18/2017, esmentada, preveu que, mitjançant una ordre del departament competent en matèria de comerç, escoltat el Consell Assessor de la Generalitat de Catalunya en matèria de comerç, s'ha d'establir anualment el calendari dels diumenges i els festius que poden obrir els establiments comercials.
El punt 3 de la disposició addicional primera de la mateixa Llei 18/2017, permet als ajuntaments la possibilitat de substituir dates del calendari citat d'obertures comercials autoritzades amb caràcter general.
D'acord amb aquesta previsió, tal com ha vingut succeint des de l'any 1997, els articles 2, 3 i 4 d'aquesta Ordre regulen l'exercici de la facultat per substituir fins a dues dates del calendari de festius amb obertura comercial autoritzada amb caràcter general.
En relació amb els dos festius addicionals anuals que els ajuntaments han de designar, pel que fa als anys 2020 i 2021, l'article 5 d'aquesta Ordre estableix el termini màxim que disposen els consistoris per presentar la comunicació preceptiva a la Direcció General de Comerç.
Per raons de seguretat jurídica l'article 6 d'aquesta Ordre preveu dos dies festius addicionals, que s'afegirien al calendari general de 8 festius, que seran d'aplicació als termes municipals dels ajuntaments que no presentin la comunicació en els terminis establerts.
Pels motius exposats, i d'acord amb el punt 1 de la disposició addicional primera de la Llei 18/2017, de l'1 d'agost, abans esmentada; escoltat el Consell Assessor de la Generalitat de Catalunya en matèria de comerç, i en ús de les atribucions que m'han estat conferides,
Els vuit dies festius que els establiments comercials de Catalunya poden romandre oberts al públic els anys 2020 i 2021, d'acord amb el que estableix la Llei 18/2017, de l'1 d'agost, de comerç, serveis i fires (DOGC núm. 7426, de 3.8.2017), són els següents:
Els ajuntaments, amb l'acord previ de l'òrgan competent, poden substituir fins a dues dates de cadascun dels calendaris anuals que preveu l'article 1 d'aquesta Ordre per qualsevol diumenge o dia festiu, de caràcter general o local, llevat de les dates que detalla l'article 36.2.d) de la Llei 18/2017, esmentada, i dels dies 15 d'agost i 12 d'octubre de 2020 i 1 de novembre i 6 de desembre de 2021, atès el que estableix el punt 2 de la disposició addicional primera de la mateixa Llei.
3.1 Per efectuar el canvi cal presentar davant la Direcció General de Comerç, mitjançant el formulari específic publicat a la plataforma EACAT (al qual es pot accedir des de l'adreça https://idp.eacat.net/Logon.aspx? providerID=EACATPL6&nextPage=https%3A%2F%2Fpl6.eacat.cat%2F), i abans de l'1 de novembre de 2019 per a l'any 2020 i de l'1 de novembre de 2020 per a l'any 2021, una comunicació en la qual es detallin quines són les dates substituïdes i per quines se substitueixen.
Una vegada admès el canvi els ajuntaments l'han de fer públic, pels mitjans més adients, per tal que els establiments comercials situats al seu terme municipal en prenguin coneixement.
3.2 A instàncies del Departament d'Empresa i Coneixement es publicarà al Diari Oficial de la Generalitat de Catalunya la llista dels ajuntaments que hagin efectuat els canvis que autoritza l'article 2, així com les dates corresponents a les substitucions respectives.
Els establiments comercials situats als termes municipals dels ajuntaments que no hagin presentat cap comunicació a la Direcció General de Comerç en els terminis indicats, d'acord amb l'article 3 d'aquesta Ordre, no podran exercir la possibilitat de permuta.
5.1 Als efectes del que preveu l'article 36.2.c) de l'esmentada Llei 18/2017, els ajuntaments, amb l'acord previ de l'òrgan competent, han de comunicar a la Direcció General de Comerç, mitjançant el formulari específic publicat a la plataforma EACAT (al qual es pot accedir des de l'adreça https://idp.eacat.net/Logon.aspx? providerID=EACATPL6&nextPage=https%3A%2F%2Fpl6.eacat.cat%2F), els dos dies festius addicionals d'obertura comercial autoritzada aplicables al seu àmbit territorial municipal.
Les comunicacions preceptives s'han de presentar abans de l'1 de novembre de 2019 per a l'any 2020 i abans de l'1 de novembre de 2020 per a l'any 2021.
Per determinar les dates d'aquests dos dies addicionals els ajuntaments han de tenir en compte el que estableix l'article 36.2.d) de la Llei 18/2017.
5.2 A instàncies del Departament d'Empresa i Coneixement es publicarà al Diari Oficial de la Generalitat de Catalunya la llista de les dates addicionals comunicades pels ajuntaments.
En el supòsit dels municipis els ajuntaments dels quals no hagin presentat dins els terminis previstos la comunicació preceptiva a la qual fa referència l'article 5 anterior, s'entenen com a dates escollides i aplicables als seus àmbits territorials respectius el 29 de novembre i el 27 de desembre, en el cas de l'any 2020, i el 5 i el 12 de desembre, en el cas de l'any 2021.
En els supòsits en què, superat l'últim dia dels terminis que estableixen els articles 3 i 5 d'aquesta Ordre per als anys 2020 i 2021, i transcorregut també el termini atorgat a un ajuntament per esmenar possibles defectes detectats en la comunicació corresponent i no s'hagin corregit o s'hagi fet l'aclariment sol·licitat en el nou termini indicat, els establiments comercials del seu terme municipal han d'aplicar el calendari general que preveu l'article 1 d'aquesta Ordre per a l'anualitat corresponent en cas de substitució de dates, o bé les dates que preveu l'article 6 en cas d'addició de dates.